f 


\ 


I 


$ 

^1\ 


TH1S  BOOK 
BELONGS  TO 


% 


I 

/N 

C 

s 

I 

I 


He  Kupu  Whakamarama  tenei  na 
Wiremu  Takana 
0  Tahoraiti,  Niu  Tireni, 

Mo  runga  i  nga  Mana  Maori 
kua  Ngaro 

Me  te  Whakaatu  atu  te  Huarahi  e 
hoki  mai  ano  taua  Tohungatanga 
Tapu  o  te  Atua  ki  te  Iwi  Maori. 


Na  Hemi  Nitama  Ramapata,  Te  Kai  Panui, 
Akarana,  Niu  Tireni. 

He  Kupu  Whakaatu  Tenei 


He  kupu  whakahoki  korero  tenei  na  Wiremu  Takana, 
he  tangata  ia  no  Tahoiaiti,  he  tumuaki  peka  no  te  Hahi  o 
Ihu  Karaiti  o  nga  Hunga  Tapu  o  nga  ra  o  muri  nei. 

Ko  ia  tetahi  o  nga  Maori  i  tae  atu  ki  Amerika.  Ko  tei 
patai  tenei.  E  hoa,  me  pehea  e  kaha  ai  te  iwi  Maori  ki  to 
whakarite  i  nga  tikanga  e  ora  ai  o  ratou  tinana,  e  mutu  ai 
hoki  te  wehi  me  te  mate  e  puta  mai  ana  ki  a  ratou  i  roto  i 
nga  mahi  Atua  Maori  katoa  ?  Ko  wai  he  kai  awhina  ma 
ratou  ?  Ko  enei  ana  kupu  e  whai  ake  nei.  Na,  E  te  iwi, 
Tirohia;  he  tangata  aroha  ia,  he  tangata  pai  ano  hoki.  He 
nui  tona  mohio  ki  nga  akoranga  Pakeha,  me  n,ga  akoranga 
0  nga  Maori.  Na  tona  matua  ia  i  whakaako  ki  nga  matau- 
ranga  i  puta  mai  i  roto  i  ,nga  whare  Wananga  o  nga  tupuna. 
Kati  tenei. 


Ko  ana  korero  e  whai  ake  nei : 

Me  marama  taton,  E  te  iwi  Maori,  he  iwi 
whakapono  taton,  no  te  whare  o  Iharaira  hoki 
taton.  Titiro  ki  te  kaha  o  o  taton  tnpnna  ki  te 
whakapono.  Kaore  rawa  o  raton  rnarna  ki  te  pono 
o  nga  mea  kaore  nei  e  kitea  e  te  kanohi  tangata, 
nga  mea  ra  whaka-te-Atna.  Kite  tonn  ana  raton  i 
nga  mahi  merekara  me  nga  mahi  o  te  Atna  Ngaro. 
I  pera  hoki  a  Iharaira  i  mna.  Kaore  rawa  e  rite  ana 
nga  Taniwi,  ara  nga  Pakeha  nei ;  e  whakaaro  ana  te 
nninga  a  raton,  e  horihori  ana  te  whakpono  o  nga 
Maori  ki  nga  mea  Atna,  ara,  nga  mea  e  kore  nei  e 
kitea  e  te  kanohi  tangata.  Ko  te  wehi  ki  nga  mea 
Atna  katoa,  ko  ia  tetahi  taonga  nni  o  te  iwi  Maori 
i  rnnga  i  ta  raton  whakaaro,  he  pono  ana  mea.  Na, 

ka^  kite  tatou  i  konei,  he  taonga  whakāheke  mai 
tenei  mea  te  whakapono  no  o  taton  tnpuna.  E  te 
iwi  Maori,  ehara  i  te  mea  hanga  Jioa  ake  na  te 
whakaaro,  i  te  mea  homai  ranei,  e  te  tangata,  engari 
he  mea  tuku  iho  no  onamata.  Ehara  ia  i  te  mea 
whakaako,  engari,  he  homaitanga  ki  a  ratou,  ina 
hoki,  he  aha  te  mahi,  he  karakia,  he  mahi  tohunga, 
makutu,  tohu  aitua,  moemoea,  he  ruru  ranei, 
ngarara  ranei,  taniwha  ranei,  he  whetu  rere  ahi 
ranei,  he  wairua  tangata  mate  ranei,  patu  paiarehe 
ranei,  kehua  ranei,  ahi  ranei,  tae  tonu  mai  te  wehi 
ki  a  ratou  i  runga  i  enei  mea ;  na  ta  ratou  whaka- 
pono  hoki  ki  aua  mea. 

Na,  he  aha  te  take  i  pera  ai  ?  Ina  te  take.  I 
mohio  ratou  he  tino  mana  i  o  ratou  tupuna  i  heke 
mai  nei  i  Hawaiki,  me  to  ratou  mohio  hoki  e  pono 
ana  o  ratou  tupuna  i  a  ratou  aua  mana  tapu,  e  wha- 
kakitea  ano  hoki  e  o  ratou  tupuna  nga  kaha  i  roto 
i  aua  mana,  koia  tenei  e  whai  ake  nei.  Ko  nga 
rakau,  ko  nga  kohatu,  ko  nga  ngaru  o  te  moana,  ko 
nga  ika,  me  nga  whatitiri,  me  nga  uira,  me  nga 
tupuhi,  me  nga  hau,  me  era  atu  mea  e  rongo  ana  i  a 

ratou  i  runga  i  a  ratou  karakia,  i  puta  mai  nei  i  roto 

i  o  ratou  whare  Wananga;  na,  he  tino  tohu  tenei  ki 
a  tatou,  kaore  o  tatou  kaha  i  waho  atu  i  te  whaka- 
pono.  Kei  te  mohio  tonu  tatou,  he  kino  te  hau- 
rangi,  te  moe  tahae,  te  puremu,  te  petipeti  moni, 
purei  kaari,  patu  tangata,  me  era  atu  mea  e  rite  ana 
ki  enei.  Kaore  hoki  he  tangata  e  ahei  te  ki  pono, 
he  mea  pai  enei  e  ora  ai  te  tinana  maori.  Engari, 
e  whakaae  ana  te  katoa  he  kino  aua  mea.  Otira, 
e  kore  e  taea  e  te  tangata  te  pupuri  mai  i  a  ia,  kei 
pa  atu  ki  aua  mea.  Na  te  aha  koia  ?  Na  te  kore 
kai  awhina  mona  e  taea  ai  e  ia  te  whakakahore  atu 
i  aua  mea  kino,  kei  pa  atu  ia.  Kei  te  mohio  tonu 
tatou,  koia  tonu  nga  mea  e  tere  ai  to  tatou  ngaro 

atu  i  riuiga  i  te  niata  o  te  whenua.  Ko  te  inea  hoki 
tenei,  ara,  te  mate  o  te  tinana  e  tino  wehingia  ana  e 
tatou  katoa. 

Tenei,  ki  te  inahi  koia  tatou  i  enei  mahi  ka  ora 
koia  o  tatou  tinana  maori  nei  ?  Kaore  rapea,  en- 
gari,  ka  mate  rawa.  Otira,  kaore  pea  o  tatou 
whakapono  e  mate  ana  te  tangata  i  enei  e  whai  ake 
nei,  i  te  mea  ehara  enei  i  te  taonga  tuku  iho  no  o 
tatou  tupuna,  ara^  te  kai  waipiro,  te  kai  paipa,  te 
kai  tii,  te  mau  he  i  nga  kakahu;  ko  nga  huarahi  hoki 
ia  e  putake  mai  ai  nga  mate  Pakeha  ki  te  Maori,-  e 
mate  ai  tona  tinana. 

Me  hoki  ano  tatoii  ki  te  kupu  ra,  ko  wai  he  kai 
awhina  i  a  tatou,  me  te  kupu  ano,  kaore  o  tatou  kahn 
i  waho  atu  i  te  whakapono  ?  Hoki  atu  ra  te  wha- 
kaaro  ki  nga  wa  onamata.  Na  te  whakapono  o  o 
tatou  tupuna  i  taea  ai  e  ratou  te  u  ki  nga  tikanga  e 
ora  ai  te  tinana  tangata.  Ka  rereke  koia  o  ratou 
uri  ?  Kaore  rapea.  Kei  roto  hoki  i  o  ratou  uaua 
e  rere  ana  o  ratou  toto  me  te  mana  i  homai  ki  a 
ratou,  he  tukunga  iho  ki  tenei  whakatupuranga,  ki 
tenei  whakatupuranga.  I  te  mea  kua  araia  tatou  e 
nga  mahi  tinihanga,  e  nga  mahi  poka  noa,  e  te  nga- 
kau  kuare,  ka  puta  tenei  whakaaro  i  a  tatou,  kua 
kore  0  tatou  hokinga  atu  ano  ki  aua  mana  tapu  o  o 
tatou  tupuna.  Mehemea,  e  tika  ana  tenei,  kua  kore 
rawa  e  ora  o  tatou  tinana  no  te  mea,  na  te  whaka- 
pono  0  ratou  i  ora  ai  ratou  i  mua,  ara,  o  tatou  tu- 
puna.  No  reira,  me  hoki  ano  tatou  ki  reira  ki  taua 
whakapono  ano  e  ora  ai  tenei  tinana  maori.  Me 
whakapono  tatou  ki  te  Atua,  ki  te  Kai  Hanga  o  te 
whenua,  o  te  Rangi,  me  nga  mea  katoa  e  hua  nei  ki 
roto,  me  Tana  Tama  hoki,  me  Ihu  Karaiti ;  ko  ia  nei 
te  Kai  Whakaora  o  te  ao,  ara,  tenei  tinana  maori,  me 
tenei  tinana  wairua  ano  hoki.  Me  whakapono  hoki 

ki  le  Wairua  Tapu,  me  te  maua  o  te  Tohungatanga 
'Tapu  0  Merekehereke  raua  ko  Arona.  Kei  reira 
nei  e  mau  ana  nga  kaha,  nga  mana  o  roto  i  te  Atua- 
tanga,  na  reira  nei,  i  taea  ai  e  te  Atua  ana  mahi 
nunui. 

Na,  i  hoatu  tenei  mana  e  Ihu  Karaiti,  ki  nga 
tangata  i  whakapono  ki  a  ia^  a,  whiwhi  ana  ratou 
ki  taua  mana ;  na,  i  to  ratou  whiwhinga  i  taua  mana 
me  te  Wairua  Tapu  ano  hoki  o  te  Atua,  katahi  ratou 
ka  whiwhi  ki  te  kaha  i  taea  ai  e  ratou  te  whaka- 
kahore  i  nga  mahi  kino  katoa  kua  korerotia  ake  ra, 
'ine  te  rnahi  ano  i  nga  mana  whakaora  tinana,  i  nga 
merekara,  me  nga  mea  i  taea  ai  e  ratou  te  mahi  i 
aua  ra.  Ehara  i  te  mea,  ko  ratou  anake  i  whiwhi 
ki  tenei  mana,  engari,  o  ratou  tupuna  o  te  whare  o 
Iharaira.  Na,  i  te  meai^  he  mea  hoatu  taua  mana  ki 
a  ratou  i  runga  i  to  ratou  whakapono,  ma  te  aha  e 
kore  ai  e  homai  ki  a  tatou  mehemea  he  whakapono 
ta  tatou  ?  Kaore  he  take.  No  te  mea  hoki  e  hoatu 
ai  ki  te  tangata,  ehara  i  te  inea,  ka  riro  noa  mai, 
engari,  me  homai  taua  inana.  Na,  i  te  mea,  ka 
whakapono  tatou  ki  a  te  Karaiti,  ka  whiwhi  ki  tona 
Tohungatanga  Tapu  me  tona  Wairua  hoki,  hei  kai 
tohutohu  i  a  tatou,  hei  kai  Avhakakaha,  katahi  ka 
taea  ai  e  tatou  enei  mea  kino  katoa  te  whakarere 
atu.  Tenei  ano,  ka  kore  to  tatou  wehi  ki  nga  mea 
whakamate  katoa,  ara,  ki  nga  makutu,  ki  nga  kehua 
Maori,  ki  nga  Atua  whiowhio,  ki  nga  patu  paiarehe, 
ki  ena  ritenga  Atua,  i  te  mea,  kua  riro  mai  i  a  tatou 
te  mana  o  te  Atua  nui  atu  i  era  atu  Atua  katoa,  e 
rite  ana  ki  te  mana  i  whiwhi  ai  o  tatou  tupuna,  i 
heke  mai  nei  i  Hawaiki.  No  te  mea  e  mohio  ana  ta- 
tou  ki  tenei,  i  te  mea,  i  a  ratou  taua  mana  kore  rawa 
0  ratou  wehi  i  nga  mea  katoa.  Tiro  atu  ki  te  moana 
nui  a  Kiwa,  i  hoea  mai  nei  e  ratou. 

Kore  rawa  o  ratou  wehi  i  te  aha,  i  te  aha.  Ko 
tatou  ke,  nga  uri,  kei  te  wehi  ki  nga  mea  katoa,  na 
reira  ra,  me  whiwhi  tatou  ki  taua  mana  Tapu  o  to 
tatou  Matua  i  te  Rangi,  ara,  tona  Tohungatanga, 

kia  kore  ai  to  tatou  wehi  i  te  aha,  i  te  aha,  kia  pera 
ki  0  tatou  tupuna,  kia  whai  ora  ai  hoki  o  tatou  ti- 

nana  kikokiko  nei,  kia  ora  ai  ano  hoki  tatou  a  te 
wa  ka  hoki  atu  tatou  ki  to  tatou  Matua  i  te  Rangi. 
Kati. 

Na  konei  ra,  E  te  iwi,  e  ki  ana  to  tatou  Ariki  a 
Ihu  Karaiti,  “  Inoia,  a  ko  hoatu  ki  a  koutou;  rapua, 
a  ka  kitea  e  koutou;  patukia,  a  ka  uakina  ki  a 
koutou ;  ka  whiwhi  hoki  nga  tangata  katoa  ina  inoi ; 
ka  kite  ina  rapu ;  ka  uakina  hoki  ki  te  tangata  e 
patuki  ana.  ”  Me  rapu  ki  whea,  ki  nga  whare  Wa- 
nanga  1  Kua  kore  ra  he  whare  Wananga.  Me 
patuki  ki  whea,  ki  nga  tohunga  Maori  ?  Me  inoi 
ki  whea,  ki  nga  Atua  whiowhio  kia  riro  mai  ai  i  a 
tatou  ?  Kahore  rapea.  Engari,  me  rapu  i  nga 
Karaipiture  kia  rite  ki  te  kupu  o  to  tatou  Ariki. 
Na,  ki  te  ki  mai  nga  Karaipiture,  me  penei  te  mahi, 
kaua  tatou  e  ki,  kaore  me  penei  ke,  me  pera  ke, 
engari  me  rite  ki  tana  i  tohutohu  mai  ai  ki  a  tatou. 
Ki  te  peneitia  e  tatou  te  rapu  i  roto  i  aua  Karaipiture 
ka  mohio  tonu  tatou  kei  whea  e  takoto  ana  taua 
mana  Tapu,  ara,  tona  Tohungatanga,  na  reira,  e 
taea  ai  e  Ia  te  mahi  i  nga  mahi  katoa  o  roto  i  tona 
Atuatanga. 

Otira,  he  whakapono  to  te  iwi  Maori  ki  nga 
Karaipiture,  e  kore  koutou  e  whakahawea  mai  ki 
enei  kupu  atu.  Kei  roto  i  aua  Karaipiture  e  mau 
ana  te  tino  tauira  o  whakaoranga  a  te  tangata. 
Kua  kite  ranei  koutou  i  tenei  ?  Mehemea,  kaore, 
me  tahuri  ano  ki  te  rapu,  a  kia  kitea  ra  ano,  no  te 
mea  kei  reira  e  mau  ana  ona  ritenga  katoa  o  te 
■  whakaoranga,  i  whakaritea  nei  e  to  tatou  Kai 


7 


Whakaora,  raton  ko  ana  pononga ;  nana  nei  i  taii- 
tokô  nei  ana  mahi  i  muri  iho  i  tona  kakenga  ake  ki 
te  Rangi.  Na,  kua  kite  etahi  o  tatou,  o  te  iwi  Maori. 
Kua  whakawhiwhia  ano  ki  taua  Mana  Tapu  o  te 
Atua.  Ko  nga  mea  o  ratou  e  u  tonu  ana  ki  ona  ti- 
kanga  katoa,  kua  kore  te  wehi  i  roto  i  o  ratou  ki 
nga  mea  katoa  e  wehingia  nei  e  tatou,  e  te  iwi 
Maori,  ara,  nga  mea  kaore  e  kitea  atu  ana  e  te 
kanohi  tangata,  haunga  ra  te  tangata  e  haere  mai 
ana  ki  te  patu  i  a  ia. 

Kua  kite  ano  hoki  ratou  i  aua  tohu  ano  i  korero 
ai  to  tatou  Ariki,  ka  aru  tahi  i  te  tangata  e  whaka- 
pono  ana  ki  tona  ingoa.  Tera  noa  ake  ra,  ko  etahi 
o  ratou  i  roto  i  taua  whakapono  kua  tino  tae  rawa 
atu  ki  roto  ki  tona  Whare  Tapu.  Kua  tino  ki  o 
ratou  ngakau  i  te  hari,  i  te  koa,  a,  rere  ana  te  pouri 
me  te  aue.  Otira,  ehara  i  te  mea,  ko  enei  tangata 
anake  kua  tae  atu  nei  ki  reira,  nga  mea  i  whi^^hi  ki 
tenei  koa  nui,  engari,  ko  te  tokomaha  noa  iho  o  nga 
mea  e  u  ana  i  roto  i  te  whakapono  tuturu  o  te  Atua. 
Kua  kaha  hoki  ratou  ki  te  ki,  kua  whai  kaha  ratou 
ki  te  whakakahore  i  nga  mea  kino,  i  korerotia  ake 
ra,  i  runga  i  te  mea  e  mohio  ana  ratou,  ki  te  hoki 
atu  ratou  ki  aua  mea,  mahi  ai  ano,  ka  uru  ano 
ratou  ki  roto  ki  te  whakangaromanga  o  tenei  ti- 
nana  maori. 

Ehara  i  te  mea  pai,  tenei  tu  ahua,  ko  etahi  o 
kite,  ko  etahi  e  kore  e.  kite,  ko  etahi  e  whiwhi,  ko 
etahi  e  kore  e  whiwhi,  ko  etahi  ranei  e  rapu,  ko 
etahi  e  noa  iho,  engari,  me  whiwhi  katoa,  me  kite 
katoa,  me  rapu  katoa,  kia  tae  ai  tatou  ki  roto  i  te 
kotahitanga  o  te  whakapono,  o  te  matauranga  hoki. 
ki  te  Tama  a  te  Atua,  ki  tc  tino  tangata,  ki  te  mehua 
0  te  tino  kaumatuatanga  e  tutuki  ai  ki  to  te  Karaiti. 

Kati  ra.  E  te  iwi  whakarongo  ki  tenei.  Ko  te 

mana  i  riro  mai  i  o  tatou  tnpuna  i  ngaro  tonu  atu  i 
0  ratou  whare  Wananga,  kaore  kia  kotahi  wahi  i 
mau  mai  o  taua  mana  i  te  iwi  Maori.  Pera  ano  hoki 
te  titiro  atu  ki  te  mana  i  tukua  iho  e  te  Karaiti,  e 
ana  Apotoro,  i  mutu  tonu  atu  i  aua  ra  ano  i  a  ratou. 
Ina  hoki  ra,  kua  kore  nga  mana  whakaora,  nga  mahi 
merakara,  nga  kitenga,  me  nga  mahi  pôropiti  ano 
hoki,  me  nga  whakapakanga  ringaringa  mo  te 
whakaoranga  o  nga  turoro,  me  te  whakapakanga 
ringaringa  hoki,  hei  homaitanga  a  te  Wairua  Tapu 
0  te  Atua.  Koia  tonu  te  kaha  i  riro  mai  i  a  ratou 
i  te  ra  0  te  Petekoha,  e  kite  ana  inaianei  i  roto  i 
nga  akoranga  o  te  ao. 

Engari,  ko  te  ki  anake,  me  whakapono^  ka  ora 
ai.  E  ora  ana,  koia,  o  tatou  mate  i  runga  i  tena  ki  ? 
Kaore  rapea.  No  te  mea,  ma  nga  mahi  me  te  wha- 
kapono,  ka  tika  ai.  He  aha  nga  mahi  e  tika  ai  te 
whakapono  ?  Ko  nga  mahi  ra  o  roto  i  taua  To- 
hungatanga  Tapu  o  te  Atua.  Mehemea,  kaore  enei 
mea  e  kitea  ana  inaianei  ka  tika  te  ki  i  mutu  atu 
toua  mana  i  aua  wa  o  nga  Apotoro  ratou  ko  nga 
Poropiti.  Kahore  hoki  tetahi  wahi  i  mau  mai  i 
etahi  tangata,  i  tetahi  tangata  ranei,  no  te  mea, 
kahore  rawa  e  rangona  ana  aua  ahuatanga  i  enei 
nga  ra  o  muri  nei,  no  reira  hoki,  te  tangata  i  atiutiu 
haere  ai  ki  te.  kimi  i  aua  mana  whakaora  i  roto  i 
nga  tino  whakaakoranga  o  tenei  ao ;  heoi,  kaore  e 
kitea.  Na,  mehemea  i  ngaro  atu,  me  pehea  tatou  e 
whiwhi  ai  ano  ?  E  penei  ana  nga  tikanga  o  te 
whare  Wananga  o  o  tatou  tupuna.  Ma  te  tangata 
kei  a  ia  taua  mana  e  tuku  atu  ki  tetahi  atu  tangata, 
ma  tetahi  atu  tangata  e  tuku  atu  ki  tetahi  atu  i  roto 
i  te  ture  o  taua  mana. 

ī  pera  ano  te  mana  i  homai  e  to  tatou  Ariki  a 
Ihu  Karaiti  ki  ana  Apotoro  ratou  ko  nga  Poropiti, 

he  mea  hoatu,  ehara  i  te  mea,  ka  riro  noa  mai  i  te 
tangata  e  whakapono  ana. 

E  ki  ra  hoki  a  Paora,  ‘‘  E  kore  ano  hoki  tetahi 
e  tango  i  tenei  honore  ki  a  ia  ano,  engari  te  tangata 
e  karangatia  ana  e  te  Atua,  e  peratia  ana  me 
Arona,”  ara,  he  mea  whakapa  nga  ringaringa  o 
Mohi  ki  a  ia.  Na  reira,  i  riro  mai  i  a  ia  te  mana  a 
te  Atua.  Na,  me  pehea  ra  tatou,  i  te  mea,  kaore  he 
tangata  kei  a  ia  nei  tenei  mana  i  te  whenua  nei,  me 
pehea  tatou  e  whiwhi  ai,  i  te  mea  kaore  he  tangata 
e  ki  ana  kei  a  ia  taua  mana  pera  me  Mohi  i  whaka- 
haua  nei  e.  te  Atua  kia  hoatu  te  mana  ki  tona  tua- 
kana  ki  a  Arona  ?  Na,  me  pehea  tatou  ? 

He  pono  tenei  ki,  me  hoki  mai  ano  aua  tangata 
i  hoatu  nei  e  te  Atua  taua  mana  ki  a  ratou,  hei  wha- 
kahoki  mai  taua  mana  ki  a  tatou  ki  nga  tamariki  a 
te  tangata.  Titiro  atu  ki  te  wa  i  a  te  Karaiti  me 
ana  Akonga  tokotoru  i  runga  i  te  maunga.  I  puta 
mai  ai  ki  a  ratou  a  Iraia  raua  ko  Mohi,  i  whakahokia 
mai  ai  te  Tohungatanga  Tapu  o  Merekehereke.  Na, 
me  pera  ano  enei  tangata  ki  a  tatou,  ma  ratou  ano  e 
whakahoki  mai  taua  mana  tapu  ki  o  te  Atua  ta- 
ngata  i  whiriwhiria  ai  i  runga  i  te  mata  o  te  whenua 
nei. 

E  mea  ra  hoki,  a  Amoho,  He  pono  e  kore  te 
Ariki  a  Ihowa  e  mahi  i  tetahi  mea ;  engari,  ka  wha- 
kakitea  e  Ia  tana  whakaa^ro  puku  ki  ana  pononga, 
ki  nga  Poropiti.  ”  Na,  E  te  iwi.  E  tino  mohio  ana 
tatou  ki  tenei,  kahore  he  tangata  i  ki  mai  ko  ia 
ta  te  Atua  Poropiti  i  enei  nga  ra.  Heoi  ano  ra,  ko 
nga  tangata  kei  a  ratou  nei  nga  Atua  whiowhio  e  ki 
ana  he  tohunga  ratou,  he  poropiti  hoki,  engari, 
kaore  ano  ratou  i  ki  mai,  “  Tenei  te  whakaaro  puku 
a  te  Atua.”  Me  penei  hoki,  kua  rite  tonu  ta  ratou 
whakahaere  ki  ta  nga  Poropiti,  ki  ta  nga  Apotoro 

0  to  tatou  Ariki  a  Ihu  Karaiti  ^  Tirohia  atu  he 
tauira,  kia  mohio  ai  tatou.  Ko  Kua,  kei  a  ia  ano 
tana  whakahaere.  Ko  Te  Whiti  raua  ko  Tohu,  kei 
a  raua  ta  raua  ano  whakahaere,  mutu  tonu  iho  a 
raua  tikanga  i  a  raua,  me  era  atu  tohunga  Maon 
kei  a  ratou  ano  a  ratou  whakahaere.  Kahore  rawa 
he  mea  e  rite  ana  ki  nga  tauira  o,  nga  Apotoro  ratou 
ko  nga  Poropiti  i  a  ratou  nei  te  mana  a  te  Atua. 
Tera  noa  ake,  kaore  hoki  ratou  i  ki  mai,  na  aua 
Karere  Tapu  o  te  Atua  i  homai  te  mana  o  te  Atua, 
engari  ko  o  ratou  mana  he  mea  riro  noa  'mai  e  ai  ki 
te  titiro  atu,  pera  atu  ano  hoki  era  atu  akoranga  i 
runga  i  te  mata  o  te  whenua,  kaore  a  ratou  kupu, 
he  mea  homai  te  mana  ki  a  ratou,  e  aua  Karere 
Tapu. 

Na,  E  te  iwi  Maori.  Ehara  i  te  mea  ko  tatou 
anake  te  iwi  o  te  ao  nei  kua  kotiti  ke.  I  roto  i  nga 
whakaakoranga  maha  o  tenei  ao,  ka  timata  tetahi 
tangata,  he  tino  taitamariki  ia,  i  waenganui  i  te 
tekau  ma  wha,  te  tekau  ma  rima  tau,  ka  rapu  haere, 
mehemea,  kei  whea  taua  mana  i  roto  i  nga  whaka- 
akoranga  maha  o  tenei  ao,  i  te  mea,  e  karanga  mai 
ana  ratou  ki  a  ia,  ‘‘  Na  tenei  !  ra  tera  1  haere  mai. ’’ 
Ka  ohorere  tona  ngakau,  ka  kore  mohio  hoki  me 
ahu  atu  ia  ki  tehea  o  ratou.  Heoi,  i  a  ia  e  whaka- 
aroaro  penei  ana,  katahi  ia  ka  timata  te  rapu  i  nga 
Karaipiture.  Ko  tehea  te  huarahi  mana  e  ora  ai 
ia  ?  Ka  tupono  ia  ki  tenei  Karaipiture  e  mea  nei, 
Ki  te  hapa  tetahi  o  koutou  i  te  matauranga,  me 
inoi  ia  ki  te  Atua  e  homai  nui  nei  ki  te  katoa,  kahore 
ana  tawai  mai ;  a,  ka  homai  ki  a  ia.  ”  I  konei,  tino 
whakaae  tonu  atu  ia,  ko  ia  taua  tangata  e  hapa  ana 
i  te  matauranga,  ina  hoki,  kahore  ia  e  mohio  me 
haere  ia  ki  ewhea  o  enei  e  karanga  mai  nei  ki  a  ia, 
Haere  mai.  ”  Na,  whakaae  tonu  atu  ia,  ae,  me 
inoi  ia  ki  te  Atua,  kia  whiwhi  ia  ki  taua  matau- 

ranga,  kia  inohio  ai  ia  ki  te  hnaraiii,  hei  tomokanga 
-marta. 

Ka  kite  tatou  i  konei,  kaore  tenei  tangata  i 
hiahia  kia  tu  ia,  he  tohunga,  he  poropiti,  he  aha 
ranei,  engari,  tino  whai  ia  i  te  oranga  mo  tona  ti- 
nana.  No  konei  ia  ka  haere  atu  ki  te  wahi  ngaro 
moi  atu  ai  ki  tona  Matua  i  te  Rangi.  1  a  ia  e  inoi 
ana,  ka  puta  whakarere  mai  he  maramatanga  i  te 
Rangi,  kei  runga  ake  i  te  tiahotanga  mai  o  te  ra,  tu 
ana  nga  tangata  tokorua  i  tona  aroaro,  e  mea  mai 
ana  tetahi  ki  a  ia  me  te  tohu  ki  tera,  Ko  Takn 
Tama  tenei  i  aroha  ai,  Taku  i  ahuareka  atu  ai,  wha- 
karongo  ki  a  ia.  ” 

Ka  mea  atu  ia  ki  a  ia,  Me  uru  atu  au  ki  te- 
whea  0  nga  akoranga  nei?” 

Ka  mea  mai  tera  ki  a  ia,  “  Kauaka,  kahore  hoki 
he  mana  kei  a  ratou,  ko  te  ahua  o  te  karakia  kei  a 
ratou,  ko  te  kaha,  me  te  mana,  kua  whakakahoretia. 
Kaore  hoki  te  Rongo  Pai  pono  i  a  ratou,  engari  ki 
te  u  koe,  tera  koe  ka  mohio  ki  te  huarahi  e  haere  ai 
koe.”  Katahi  ia  ka  ohorere  i  te  titiro  atu  ki  te 
Atua,  he  tinana  ano  tona,  he  wahi  kikokiko,  he 
wheua  hoki,  no  te  mea,  ki  tana  whakaaro  i  runga  i 
nga  akoranga  o  te  ao,  he  tinana  kore  to  te  Atua. 

Na,  i  tona  hokinga  atu  ki  te  kainga,  tutaki 
tonu  atu  ia  ki  tetahi  o  nga  minita  i  mea  mai  ki  a  ia 
i  mua  atu,  Haere  mai,  kei  konei  te  ora.”  Ka 
korero  atu  ki  a  ia,  kua  kite  ia  i  tetahi  kitenga.  Mea 
tonu  mai  ana  taua  minita,  Ehara,  te  kitenga  he 
whakaaro  pohehe  no  tou  ngakau.  Kua  kati  ake 
hoki  te  Rangi,  kua  mutu  noa  atu  tenei  mea  te  ki- 
tenga  i  nga  wa  o  te  Karaiti  ratou  ko  nga  Apotoro.  ” 
Mea  atu  ana  taua  taitamariki,  Ahakoa  pehea,  e 
kore  rawa  e  taea  e  au  te  whakakahore,  i  te  mea  kua 
kitea  nei  e  au.  ”  Na,  i  timata  nga  whakatoinga  ki 

tenei  taitamariki  i  taua  ra  ano,  pau  noa  nga  tau  e 
toru.  He  ahakoa  i  u  tonu  ia  ki  taua  kupu.  I  te 
nui  0  tona  tangi  me  tona  hiahia  kia  mohio  ai  ia  ki 
taua  huarahi  i  whakaaria  ai  ki  a  ia,  ka  whakapaua 
e  ia  tona  ngakau  ki  te  inoi  ano  ki  te  Atua  mo  taua 
huarahi  e  ora  ai  ia. 

Na  ka  puta  mai  ko  tetahi  o  nga  Poropiti  o  te 
iwi  Maori  onamata  ki  a  ia,  he  maha  ana  take  i  ko- 
rero  ai  ki  a  ia,  ko  te  mea  nui  rawa  o  aua  take  ko 
etahi  papa  koura,  kei  reira  nei  te  maramatanga  o 
te  huarahi  e  ora  ai  ia,  me  nga  whakahekenga  iho  o 
te  mana  Atua  ki  tetahi  iwi  kua  ngaro. 

Na,  ka  tangohia  tetahi  arai  i  a  ia,  a,  kite  tonu 
atu  ia  kei  reira  nei  aua  papa  e  huna  ana.  He  po 
tenei ;  i  te  aonga  ake  o  te  ra,  ka  haere  tonu  atu  ia 
ki  taua  wahi  i  whakakitea  mai  ra  ki  a  ia.  Heoi, 
tutaki  ana  ia  ki  taua  Poropiti,  nana  hoki  i  whaka- 
kite  mai  te  wahi  i  takoto  ai  nga  papa  koura,  me 
tetahi  mea  potakataka,  me  nga  papa  paraihe,  me 
tetahi  hoari. 

Na,  ka  rere  atu  ona  ringaringa  ki  aua  papa 
koura,  katahi  ka  mea  mai  taua  Poropiti  ki  a  ia, 
Kaore  ano  kia  rite  te  wa  kia  riro  enei  mea  i  a 
koe.  Engari,  me  hoki  mai  koe  ki  konei,  ia  tau,  ia 
tau,  mo  nga  tau  e  wha,  ko  reira  pea  ai  enei  mea 
riro  ai  ki  ou  ringaringa.  Ma  tou  u  hoki  ka  riro, 
ki  te  kore,  kahore.” 

Na,  i  hoki  atu  ia  ki  reira  ia  tau,  ia  tau,  mo  nga 
tau  e  Avha,  me  te  tutaki  ano  ki  a  ia,  i  aua  tau  e  wha, 
0  taua  poropiti  Maori  onamata.  No  reira,  i  homai 
ai  nga  papa  ki  a  ia.  Na,  ka  timata  te  whakamaori 
i  reira  a  ia ;  me  tetahi  tangata  he  awhina  i  a  ia  ki  te 
tuhituhi,  i  a  ia  e  whakamaori  ana. 

I  homai  aua  papa  i  te  tau  1827  i  te  marama  o 
Hepetema,  te  22-o  nga  ra.  Ko  te.  whakamaoritanga. 

he  mjôa  ra,  na  te  homaitanga  o  te  Wairua  Tapu  a  te 

Atua  ma  roto  i  etahi  kohatu  e  rua  e  kiia  nei  e  te 

_  « 

Pakeha,  he  Urimi  he  Tumime,  e  rite  ana  pea,  ki  nga 

kohatu  i  roto  i  te  whare  Wananga,  ki  te  Huka-a-tai, 

me  te  Rehumoana  nga  whatu  o  o  tatou  tupuna. 

Na,  ka  haere  te  whakamaoritanga,  a,  taea  noa- 
tia  te  marama  a  Mei  1829.  I  a  ia  e  whakamaori 
ana  i  aua  papa  ka  tae  ki  tetahi  kupu  penei  na,  Kua 
whakamanatia  ahau  e  Ihu  Karaiti,  ka  iriiria  koe  e 
au  i  runga  i  te  ingoa  o  te  Matua,  o  te  Tama,  o  te 
Wairua  Tapu,  Amine.  ”  Na  tenei  kupu,  na  te  mana 
ra,  ka  tino  oho  tona  ngakau;  kaore  hoki  ia  i  tino 
marama  he  aha  tenei  mea  te  mana,  a  hiahia  tonu 
raua  kia  mohio  ki  te  putake  o  taua  korero  i  pera  ai, 
ara',  mana.”  Na,  i  haere  atu  raua,  i  te  awatea 
tonu  a  te  ra,  ki  tetahi  wahi  motu  ke,  inoi  ai  ki  te 
Matua  ma  runga  i  taua  take  ara,  te  mana.  Na,  ka 
puta  mai  a  Hoani  Kai  Iriiri,  ki  a  raua,  ka  whakapa 
takitahi  ona  ringa  ki  runga  i  o  raua  mahunga  me 
te  hoatu  i  te  Tohungatanga  a  Arona  ki  a  raua,  kei 
reira  te  mana  e  ahei  ai  i  a  raua  te  iriiri  rumaki,  hei 
murunga  hara.  No  taua  wa  ano,  ka  whakahau  atu  a 
Hoani  Kai  Iriiri  i  a  raua  kia  iriiri  raua,  tetahi  i  te- 
tahi,  hei  murunga  i  o  raua  hara  ake.  Na,  heoi  ano, 
i  te  mutunga  o  tenei,  ka  haere  tonu  ta  raua  mahi  o 
te  whakamaoritanga.  Na,  i  te  marama  o  Hune  ka 
haere  mai  ano  a  Pita  ratou  ko  Hemi  ko  Hoani,  hoatu 
ki  a  raua  te  mana  o  Ihu  Karaiti  e  karangatia  nei  te 
Tohungatanga  o  Merekehereke,  he  mea  na  te  wha- 
kapakanga  o  o  ratou  ringaringa  ki  runga  ki  o  raua 
mahunga. 

/ 

No  reira  raua  i  whiwhi  ai  ki  te  mana  mo  te 
homaitanga  o  te  Wairua  Tapu,  ma  roto  i  te  whaka- 
pakanga  ringaringa.  Kahore  he  nui  nga  marama  i 
muri  ka  oti  te  perehi  o  te  whakamaoritanga  o  taua 
pukapuka.  N'^  te  ono  o  nga  ra  o  Aperira,  i  te  tau 

1830,  i  whakatungia  te  Hahi,  ko  nga  mema  i  taua  ra, 
e  ono  tangata. 

Na,  mehemea  i  tika  te  homaitanga  o  taua  To- 
hungatanga  Tapu  a  te  Atua  ki  te  tangata,  ka  whai 
nga  tohu,  ara,  te  mana  whakaora,  me  nga  mana 
katoa  i  whakaaria  mai  e  te  Karaiti  i  mua,  tera  noa 
ake  ka  hiritia  i  roto  i  te  ngakau  o  ia  tangata  ka  oti 
nei  te  iriiri,  me  te  whakapa  ringaringa,  hei  homai 
te  tino  kaha  o  te  Wairua  Tapu  o  te  Atua.  Ko  ia 
tonu  te  take,  i  tupu  ake  te  Hahi,  a,  e  haere  nei  ki 
nga  wahi  katoa  o  te  ao.  E  whakaatu  ana  nga  ta- 
ngata  kua  uru  ki  roto,  ae,  ko  ia  ano  tenei,  ko  te 
Hahi  tika  tenei  o  te  Atua,  no  te  mea,  kua  tino  whai 
mai  nga  tohu  o  te  mana  o  te  Atua  ki  nga  tangata  e 
whakapono  ana. 

Na,  E  te  iwi.  Kei  roto  i  taua  pukapuka  e  kiia 
nei,  te  Pukapuka  o  Moromona,  te  tino  maramatanga 
0  nga  tikanga  katoa  o  te  Atua.  E  tautoko  ana 
tenei  pukapuka  i  te  Paipera,  a,  e  tautoko  ana  hoki 
te  Paipera  i  tenei  pukapuka.  Otira,  ko  te  tino 
taonga  nui  o  taua  pukapuka,  kei  reira  nga  kupu 
whakaari  nui  mo  te  iwi  Maori.  Kei  reira,  e  whaka- 
marama  ana  i  te  wahi  i  puta  mai  ai  nga  Maori,  ara, 
te  peheatanga  i  hono  atu  ai  te  iwi  Maori  ki  a  Ho- 
hepa.  Kei  reira  ano  hoki  te  whakaaturanga,  tera 
ka  puta  mai  tenei  pukapuka  i  roto  i  te  ringa  o 
tetahi  tangata  o  nga  Tauiwi,  a  mana,  ara,  ma  ratou 
ia  e  kawe  atu  ki  nga  uri  o  Hohepa  e  noho  marara 
nei  ki  nga  moutere  o  te  moana. 

Na,.  e  ki  ana  te  poropiti  Maori  onamata  mo  te 
wa  ka  tae  atu  tenei  pukapuka  ki  nga  morehu  o  te 
whare  o  Iharaira.  II.  Niwhai,  30-te  4,  me  te  5,  me 
te  6  0  nga  rarangi. 

4.  Katahi  te  toenga  o  o  tatou  uri  ka  mohio  ki 
a  tatou,  ki  te  putanga  mai  o  tatou  i  roto  i  Hiruha- 
rama,  ki  a  ratou  ano  hoki  he  uri  no  nga  Hurai. 

‘‘  5.  A  ka  whakapuakina  te  Eongo  Pai  o  Ihn 
^Karaiti  i  roto  i  a  ratou ;  no  reira,  ka  whakamohiotia 
ano  ratou  ki  te  mohiotanga  ki  o  ratou  matua,  ki  te 
matauranga  ano  hoki  i  matau  ai  o  ratou  matua  ki  a 
Ihu  Karaiti. 

^  ‘  6.  Ko  reira  hari  ai  o  ratou  ngakau ;  no  te  mea 
ka  mohio  ratou  ki  tenei  he  manaakitanga  ki  a  ratou 
na  te  ringaringa  6  te  Atua ;  ka  timata  ka  marere  iho 
.  enei  unahi  pouriuri  i  o  ratou  kanohi :  a  e  kore  e 
maha  nga  whakatupuranga  i  roto  i  a  ratou  e  pa 
hemo  kua  riro  ratou  hei  iwi  kiritea,  e  painga  ana.” 

Heoi  ra,  E  te  iwi.  Kua  tae  mai  enei  tangata 
ki  te  motu  nei.  He  nui  nga  kupu  poropiti  o  o  ma- 
tou  matua  Maori  i  puta  i  mua  i  a  ratou,  e  tino  homai 
ana  ki  a  tatou  i  nga  tohu  o  tenei  iwi  i  whakaritea 
nei  e  te  Atua,  hei  kawe  atu  ki  te  whare  o  Iharaira 
te  mana  me  te  ora  o  o  tatou  matua.  Na,  e  haere  ana 
ratou  ki  nga  motu  katoa,  kahore  he  tono,  kahore  he 
utu.  Kei  te  hanga  ratou  inaianei  he  Temepara 
Tapu  kei  Hawaiki. 

Kati  ake  i  konei.  Kua  whakahokia  te  patai 
nei.  Kei  te  tino  mohio  matou  katoa,  ki  te  mea  ka 
hiahia  pono  te  tangata  kia  mohio,  e  tika  ana  ranei  te- 
nei,  ka  homai  e  te  Atua  ki  a  ia  taua  mohiotanga  ki  te 
mea  ka  rapu  te  tangata  i  runga  i  te  ngakau  inoi. 
Me  tenei  ano,  e  mohio  ana  matou  ka  nui  te  kaha  o 
te  Eewera  ki  te  ki,  ki  nga  tangata  katoa,  Ehara 
tenei,  e  kore  ^  taea  ranei.”  Otira,  E  te  iwi,  kei 
konei  te  kaha  me  te  mana  e  taea  ai  e  tatou  te  wha 
karoa  i  to  tatou  noho  i  tenei  ao,  e  hari  ai,  e  koa  ai 
o  tatou  ngakau,  a,  kei  konei  ano  te  ora  mo  te  wa  e 
tutaki  ano  tatou  i  to  tatou  Matua  Ora  Tonu  i  te 
Rangi. 

Na,  ma  te  Atua  tatou  katoa  e  whakakaha, 
whakamarama, 

Na  to  koutou  teina  i  roto  i  a  te  Karaiti, 

NA  WIREMU  JAKANA. 

